અમદાવાદ: રક્ષાબંધનના તહેવારની આડે હવે થોડા દિવસો રહ્યા છે ત્યારે ભાઇની રક્ષાના પ્રતીક સમી રાખડીઓનું બજાર ધમધમી રહ્યું છે. બહાર ગામ મોકલવા માટે રાખડીઓની ખરીદી માટે બજારમાં ભીડ દેખાઇ રહી છે. શહેરમાં દરેક ઉંમરના ભાઇની પસંદને અનુરૂપ રાખડીનો ખજાનો ઠલવાયો છે. તેમાં સૌથી વધુ અત્યારે હોટ ફેવરિટ ‘પોકેમોન’ રાખી છે. ‘પોકેમોન’ રાખડી આ વર્ષે નાના બાળકોથી લઇને તરુણ અને યુવા ભાઇઓ માટે હોટ ફેવરિટ હોઇ બહેનો પણ સૌથી વધુ આ રાખી ખરીદતી જોવા મળી રહી છે.